У Вікіпедыі ёсць артыкулы пра іншых асоб з прозвішчам Іванец (значэнні).

**Андрэй Іванавіч Іванец** (нар. 17 верасня 1984, Мінск) — беларускі хімік, доктар хімічных навук (2017), дацэнт (2016), член-карэспандэнт Нацыянальнай акадэміі навук Беларусі (2021). Міністр адукацыі Рэспублікі Беларусь з 2022 года.

Біяграфія
---------

Нарадзіўся 17 верасня 1984 года ў Мінску.

У 2006 годзе скончыў хімічны факультэт Беларускага дзяржаўнага ўніверсітэта. З 2006 года ў Інстытуце агульнай і неарганічнай хіміі НАН Беларусі, з 2011 года загадчык лабараторыі. З 2016 года намеснік дырэктара па навуковай рабоце Інстытута агульнай і неарганічнай хіміі НАН Беларусі, з 2019 года галоўны вучоны сакратар НАН Беларусі. Адначасова, з 2018 года прафесар Інстытута падрыхтоўкі навуковых кадраў НАН Беларусі. З 2013 года старшыня Савета маладых вучоных НАН Беларусі.

Выбіраўся членам Савета Рэспублікі Нацыянальнага сходу Рэспублікі Беларусь 7-га склікання.

10 лютага 2022 года прызначаны Міністрам адукацыі Рэспублікі Беларусь.

Навуковая дзейнасць
-------------------

Навуковыя працы прысвечаны калоіднай хіміі і даследаванню неарганічных порыстых матэрыялаў з зададзенай структурна-фазавай арганізацыяй і хіміяй паверхні. Распрацаваў фізіка-хімічныя асновы атрымання і рэгулявання структуры і якасцей неарганічных мембранавых, сарбцыйных і каталітычна актыўных матэрыялаў, а таксама абгрунтаваў іх эфектыўнасць у працэсах ачысткі прыродных і тэхналагічных водных асяроддзяў ад іонаў таксічных металаў, радыенуклідаў, фарбавальнікаў і фармсубстанцый. Выявіў механізмы структураўтварэння і фарміравання мікрафільтрацыйных керамічных мембран на аснове прыроднага аскіду Si(IV) Беларусі і іншых краін. Распрацаваў сарбенты на аснове змяшаных фасфатаў шматвалентных металаў для ачысткі вадкіх радыеактыўных адходаў са складаным радыенуклідным складам і высокай солезмяшчальнасцю. Устанавіў сарбцыйныя, кінетычныя і тэрмадынамічныя заканамернасці выцягвання іонаў цяжкіх металаў сарбентамі на аснове мадыфікаванага прыроднага даламіту на прыкладзе мадэльных водных раствораў і рэальных сцёкавых вод. Упершыню прапанаваў новыя складанааксідныя сістэмы для атрымання каталітычна актыўных матэрыялаў, эфектыўных у працэсах ачысткі ад жалеза і дэманганацыі прэсных і мінеральных артэзіянскіх вод. Распрацаваў Фентон-падобныя каталізатары і ўстанавіў механізм каталітычнай дэструкцыі цяжкаакісляльных таксічных палютантаў на прыкладзе шэрагу фармсубстанцый і арганічных фарбавальнікаў.

Аўтар больш за 200 навуковых прац, у тым ліку 1 манаграфіі і 6 патэнтаў.

Узнагароды
----------

Лаўрэат стыпендыі Прэзідэнта Рэспублікі Беларусь апірантам (2009) і таленавітым маладым вучоным (2014), лаўрэат конкурсу «100 талентаў Нацыянальнай акадэміі навук Беларусі» (2018), лаўрэат прэміі Нацыянальнай акадэміі навук Беларусі і фонду падтрымкі адукацыі і навукі Алфёраўскага фонду для маладых вучоных (2015), стыпендыят Сусветнай федэрацыі вучоных (2015).

Асноўныя працы
--------------

* Сорбционные и каталитически активные материалы на основе природного доломита: получение, свойства, применение. — Мн.: Беларуская навука, 2016.
* Manganese and Copper Oxide Catalysts Deposited on Dolomite Substrate for Groundwater Purification // Dolomite: Formation, Characteristics and Environmental Impact. — New York, USA: Nova Science Publishers, Inc. 2017.
* Effect of phase composition of natural quartz raw material on characterization of microfiltration ceramic membranes // Ceramics International. — 2016. — Vol. 42.
* Sorption behavior of 85Sr onto manganese oxides with tunnel structure // Journal of Radioanalytical and Nuclear Chemistry. — 2018. — Vol. 316.
* Effect of metal ions adsorption on the efficiency of Methylene Blue degradation onto MgFe2O4 as Fenton-like catalysts // Colloids and Surfaces A: Physicochemical and Engineering Aspects. — 2019. — Vol. 571.

Спасылкі
--------

* Андрэй Іванавіч Іванец у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі  (руск.)

Зноскі
------

1. ↑
2. ↑  Іванец Андрэй Іванавіч Архівавана 21 лютага 2022.
3. ↑  Андрэй Іванец назначаны міністрам адукацыі Беларусі
4. ↑  Андрэй Іванавіч Іванец

| ⛭Дзеючы склад Савета Міністраў Рэспублікі Беларусь |
| --- |
| Старшыня | 
* Раман Галоўчанка

 |
| Прэзідыум | 
* Ігар Сергеенка
* Васіль Герасімаў
* Мікалай Снапкоў
* Ігар Петрышэнка
* Анатоль Сівак
* Леанід Заяц
* Пётр Пархомчык
* Аляксандр Чарвякоў
* Юрый Селівёрстаў
* Сяргей Алейнік

 |
| Члены | 
* Віктар Хрэнін
* Андрэй Іванец
* Руслан Пархамовіч
* Дзмітрый Піневіч
* Аляксей Багданаў
* Генадзь Трубіла
* Уладзімір Пярцоў
* Анатоль Маркевіч
* Аляксандр Кулік
* Вадзім Сіняўскі
* Сяргей Налівайка
* Аляксандр Рагожнік
* Ірына Касцевіч
* Андрэй Худык
* Сяргей Барташ
* Сяргей Кавальчук
* Канстанцін Шульган
* Аляксей Ляхновіч
* Іван Кубракоў
* Юрый Селівёрстаў
* Віктар Каранкевіч
* Сяргей Хаменка
* Дзмітрый Пантус
* Дзмітрый Матусевіч
* Сяргей Шлычкоў
* Валянцін Татарыцкі
* Уладзімір Арлоўскі
* Канстанцін Моластаў
* Іван Тэртэль
* Павел Калаур
* Алег Мацкевіч
* Уладзімір Гусакоў

 |

| ⛭Міністры адукацыі Беларусі |
| --- |
| Міністры | Віктар Гайсёнак (1992—1994) • Васіль Стражаў (1994—2001) • Пётр Брыгадзін (2001—2003) • Аляксандр Радзькоў (2003—2010) • Сяргей Маскевіч (2011—2014) • Міхаіл Жураўкоў (2014—2016) • Ігар Карпенка (2016—2021) • Андрэй Іванец (з 2022) |


|  |  |
| --- | --- |
| ⚙️   Тэматычныя сайты | ORCID · Scopus |
| Слоўнікі і энцыклапедыі | OpenSanctions |